cyanic-selkie/wikianc huggingface dataset:
Edmund, jarl av Rutland
Edmund, jarl av Rutland (født 17. mai 1443, død 31. desember 1460) var fjerde barn og andre overlevende sønn av Richard Plantagenet, 3. hertug av York og Cecily Neville.
Han brukte tittelen jarl av Rutland, som var en av hans fars subdidiære titler; han holdt aldri denne tittelen i eget navn ettersom den ble inndratt ved farens død. I slaget ved Wakefield 30. desember 1460 falt faren, og dagen etter ble Edmund og hans onkel Richard Neville, 5. jarl av Salisbury henrettet. Deres hoder ble plassert over byporten i York.
Eberhard von Kuenheim
Eberhard von Kuenheim (født 2. oktober 1928) var en tysk bedriftsleder og sjef for den tyske bilprodusenten BMW fra 1970 til 1993.
Eberhard von Kuenheim gjorde en kometkarriere innom Quandt-sfæren hvor han kom i 1965. I 1970 ble han den yngste bedriftslederen i Vest-Tyskland da han ble sjef for Quandt-eide BMW. I 23 år var von Kuenheim sjef for BMW, en periode da bedriftens størrelse og omsetning stadig økte.
Caltanissetta (provins)
Provinsen Caltanissetta (italiensk: Provincia di Caltanissetta; siciliansk: Pruvincia di Nissa) var en provins i regionen Sicilia i Italia. Caltanissetta var provinsens hovedstad.
Per 2010 var det 271,729 innbyggere og et areal på 2,128 km².
Provinsen ble i 2015 erstattet av Caltanissetta frie kommunale konsortium, som dekker samme området som provinsen gjorde.
Geografi
Provinsen Caltanissetta grenset:
Vikåsen
Vikåsen er et område i den administrative bydelen Østbyen i Trondheim, i det som tidligere var Strinda kommune.
På Vikåsen er Vikåsen skole (barneskole), og Markaplassen skole (ungdomsskole). På området er det også flere barnehager.
Hakelilje
Hakeliljer er en gruppe enfrøbladete planter i narsissfamilien. De har store, iøynefallende blomster på bladløse stammer. De utvikler seg fra løker. De finnes langs sidene på bekker og innsjøer.
Sumpliljer er medlemmer av denne gruppen som blir kultivert som prydplanter på grunn av sine attraktive blomster. Flere arter brukes som akvarieplanter.
O-fag
Orienteringsfag, gjerne forkortet O-fag, var betegnelse på et tidligere undervisningsfag i norsk grunnskole. Faget omfattet lærestoff fra naturfag og samfunnslære, som igjen inneholdt historie og geografi. Etter læreplanen L-97 fra 1997 ble O-fag til faget Natur, samfunn og miljø (NaSaMi) for småskoletrinnet, og delt opp til natur- og miljøfag og samfunnsfag for mellomtrinnet.
Problemet med O-faget i læreplanen
Mange elever elsket O-fag, og var skuffet da man i L-97 delte det opp i to fag for mellomtrinnet. Problemet med O-fag var at naturfagsdelen ofte ble forsømt. Intensjonen var en rundt 50-50 fordeling mellom naturfag og samfunnsfag, men i realiteten var det ofte ned mot 15 prosent naturfag. Kjemi var nesten fraværende. Det skyldtes i stor grad at lærerutdanningen den gangen ikke tok høyde for bredden i O-fagets innhold.
O-fagspatruljen
I 2006 ble O-fagspatruljen startet av fire lærerstudenter som studerte Naturfag ved Universitetet i Stavanger. Interessen for O-fag viste seg å være veldig levende, og patruljen fikk fort mange medlemmer. Den 9. august 2008 ble derfor interesseorganisasjonen O-fagspatruljen stiftet og registrert i Brønnøysundregisteret. I stiftelsesdokumentet er grunnfedrene Bjarte Bjørgen Olsen og Espen Mills utnevnt til Patruljegeneraler på livstid. Foreningen er åpen for alle som er enige i formålsparagrafen, og blir da utnevnt til Patruljemedlemmer.
O-fagspatruljen driver en nettside] med populærvitenskapelige artikler om alt som kan passe under definisjonen O-fag. Videre har de også en egen Facebookside].
Provinsen Catania
Provinsen Catania (italiensk: Provincia di Catania; siciliansk: Pruvincia di Catania) var en provins i regionen Sicilia i Italia. Catania var provinsens hovedstad.
Den hadde et areal på 3,574 km² og en befolkning på 1,1 millioner innbyggere (1 081 915 i 2008). Det var 58 kommuner i provinsen.
Provinsen ble 1. januar 2017 erstattet av Storbyområdet Catania
Geografi
Provinsen Catania grenset:
Vulkanen Etna ligger i provinsen.
Aelia Eudocia
Eudocia Augusta (født ca. 401 i Athen, død 20. oktober 460 i Jerusalem) var en poet og hustru til keiser Theodosius II, østromersk keiser.
Bakgrunn
Eudocia ble født i Athen som datter av sofisten Leontius som hun fikk opplæring i litteratur og retorikk av. Den tradisjonelle fortellingen om hennes, fortalt av Johannes Malalas og andre, er at hun hadde blitt fratatt farsarven og var blitt fattig på grunn av sine brødres grådighet. Hun søkte derfor hjelp ved hoffet i Konstantinopel. Hennes talenter trakk til seg oppmerksomheten til Theodosius' søster Pulcheria som skaffet henne audiens hos keiseren og deretter fikk henne forlovet med ham.
Etter å ha blitt døpt ble hennes tidligere navn Athenais (av Aelia Licinia Eudocia) fratatt henne og hun ble gift med Theodosius den 7. juni 421.
Keiser Theodosius' hustru
To år senere fødte hun en datter, Licinia Eudoxia, og hun mottok da tittelen Augusta. Den nye keiserinnen sørget sine brødre ved å gjøre Valerius til en konsul og senere til guvernør av Trakia og den andre, Gesius, prefekt av Illyricum.
Andre, mer samtidige historikere som Sokrates Scholastikos og Johannes av Panon har bekreftet mange av disse detaljene, men har unngått å nevne Pulcherias deltagelse i Eudocias ekteskap med hennes bror. Det gjør andre detaljer om Eudocias aktiviteter mer forståelige, eksempelvis at hun brukte sin betydelige innflytelse ved hoffet til å beskytte ikke-kristne, hedninger og jøder. Pulcheria var derimot en antisemitt som gjorde sitt for å forfølge jøder og rive synagoger.
I årene 438-439 gjorde Eudocia en pilegrimsreise til Jerusalem og brakte tilbake flere verdifulle relikvier. I løpet av hennes opphold i Antiokia adresserte hun senatet i byen som var bygget i hellenistisk stil og ga økonomiske midler for å reparere bygningen. Da hun igjen var tilbake i Konstantinopel var hennes posisjon underminert av Pulcherias sjalusi som satte ut mistanken om at hun hadde et forhold med hennes beskytter Paulinus, øverste bestyrer av kontorene.
Etter at denne ble henrettet i 440 reiste hun tilbake til Jerusalem hvor hun ble anklaget for å ha fått myrdet en offiser som var sendt for å drepe to av hennes tilhengere. For dette mistet hun flere av sine undersåtter som hennes posisjon ga henne rett til. Hun klarte likevel å opprettholde en betydelig innflytelse, til tross for hennes deltagelse i det religiøse opprøret i Syria om monofysittisme i 453 ble hun forsonet med Pulcheria og kunne gjeninntre i den ortodokse kirke. Hun døde i Jerusalem den 20. oktober 460 etter å viet sine siste år til litteraturen.
Blant hennes litterære tekster var en parafrase i heksameter over «Octateuch», de åtte første bøkene i Det gamle testamente; en parafrase over Daniels bok og Sakarjas bok; et dikt om Den hellige Kyprian; og et dikt over hennes ektemanns seirer over perserne. En Pasjonshistorie, satt sammen av homeriske vers i cento, ble tilskrevet henne av Johannes Zonaras, men har kanskje en annen forfatter.
Eudocia og Theodosius II hadde tre barn som er kjent:
Espen Løvås
Espen Løvås er en norsk skuespiller kjent fra Det Norske Teatret og Kaptein Sabeltann.
Løvås gikk på Statens teaterhøgskole fra 1996 til 1999. Han var ansatt ved Trøndelag Teater fra 1999 til 2004, og ble deretter  ansatt ved Det Norske Teatret.
Han spilte Glade Gorm i teaterforestillingen Kaptein Sabeltann og grusomme Gabriels skatt. Han har også spilt hovedrollen som Orlando i Trøndelag Teaters fremføring av Hver sin lyst, som er basert på William Shakespeares As You Like it.
Gun
Gun kan være:
Koi
Koi er domestiserte varianter av karpe (Cyprinus carpio). De kommer opprinnelig fra Kina og er vidt utbredt i Japan, hvorfra navnet kommer (鯉, japansk: [koꜜi], eller mer spesifikt nishikigoi (錦鯉, [niɕi̥kiꜜɡo.i]).
De er nære slektninger av gullfisken (Carassius auratus). De ulike stilene av avlsformer har blitt svært lik, sannsynligvis fordi japanske oppdrettere har prøvd å etterligne gullfisk, men er altså snakk om en annen art. Koi blir betydelig større enn gullfisk.
Koi, og tatoveringer og andre avbildninger av koi, regnes tradisjonelt som lykkebringende.
Priser
Voksne utstillingskoi kan ha en markedsverdi på over 20 000 kroner, avhengig av kvalitet og størrelse, og auksjonssummer kan i ekstreme tilfeller nærme seg 10 millioner kroner for ett individ. Et mer normalt prisområde for koi i hagedam er mellom 50 og 2000 kroner pr. individ, avhengig av kvalitet og størrelse.
Liste over sanger av Queen
Dette er en liste over sanger av Queen.
1971–1997
Sanger av Queen som ikke er utgitt 1971–1997
1992 (Deacon/May/Taylor)
Fremført live ved The Freddie Mercury Tribute Concert:
August Tholuck
Friedrich August Gottreu Tholuck (født 30. mars 1799 i Breslau i Tyskland, død 10. juni 1877 i Halle) var en tysk protestantisk teolog som underviste blant annet i dogmatikk ved universitetet i Halle. Han hadde en betydelig innflytelse innen tysk protestantisme, som en av hovedmennene innenfor den fremblomstrende positive teologi i Tyskland, som brøt med den gamle rasjonalisme.
Bakgrunn
August Tholuck var tidlig utviklet og var nesten utrolig lærenem. Allerede 17 år gammel hadde han studert 19 fremmede språk, og senere var han i stand til å preke og skrive på de fleste av kulturspråkene.
Som ung hadde han i øvrig en voldsom gjæringsperiode. Helt fra sin første ungdom var Tholuck sterkt opptatt av de religiøse spørsmål og utøvde allerede da bestemmende etisk og religiøs innflytelse på sine omgivelser. For ham selv var den imidlertid en periode av indre uvisshet og strid, som mer enn en gang førte ham inn i fortvilelsen helt til selvmordets grense. Med tider av tungt åndelig smerte fikk han forøvrig under hele sitt liv å kjempe.
Da han var kommet til Berlin for å studere ble han litt etter litt grepet av Evangeliet. Nå kastet han seg med stor iver og lyst over teologien, idet han oppgav en tidligere plan om å bli orientalist. Under tiden i Berlin kom det til en avgjørende vendepunkt i hans religiøse utvikling, ved det at han der under innflytelse fra flere holdt ble vunnet for den pietistiske retning.
Karriere
I 1821 ble han privatdosent i Berlin og 1825 professor i teologi ved universitetet i Halle, der han virket til sin død. Som teolog var Tholuck utpreget positiv, noe pietistisk og meget konfesjonell. Han arbeidet på så godt som alle teologiens felter, fortrinnsvis imidlertid innenfon den nytestamentlige eksegese, og hans kommentarer utmerket seg like så meget ved liv og friskhet som ved inngående språklig sans.
Men Tholuck deltok også i det praktiske kirkeliv. Han preket hyppig og gjerne, og hans prekener hører til hans ypperste frembringelser. Han var medstifter av Berlins forening for Hedningemisjon i 1824, var en tid sekretær for jødemisjonen, og utgiver av tidsskriftet Der Freund Israels og arbeidet likeledes for Bibelens utbredelse. Den største betydning hadde Tholuck imidlertid gjennom sin personlighet, og hans personlige innflytelse især overfor studentene fikk en mektig religiøs og moralsk virkning.
Þorsteinn Pálsson
Þorsteinn Pálsson (født 29. oktober 1947 på Selfoss) er en islandsk redaktør og tidligere politiker for Sjálfstæðisflokkurinn. Han var Sjálfstæðisflokkurinns partileder fra 1983 til 1991, og Islands statsminister fra 1987 til 1988, og også innehatt flere andre ministerposter.
Bakgrunn
Þorsteinn Pálsson ble født på Selfoss på Sør-Island, som sønn av økonomen Páll Sigurðsson (1916–) og Ingigerður Nanna Þorsteinsdóttir (1920–1982). Faren var halvbrors sønn av politikeren Svein Guðmundsson. Þorsteinn er gift med Ingibjörg Þórunn Rafnar (1950–), datter av politikeren Jónas G. Rafnar, som han har tre barn med.
Han har studenteksamen fra 1968, og er cand.jur. fra 1974. Han var formann i studentforeningen Vöka 1969–1970, samt sentralstyremedlem i Sjálfstæðisflokkurinns ungdomsorganiasjon, Samband ungra sjálfstæðismanna, 1975–1977. Han var journalist i Morgunblaðið 1970–1975, redaktør i den konserative avisen Visir 1975–1979. Direktør i Vinnuveitendasambands Íslands 1979–1983. Etter sin politiske karriere var Þorsteinn ambassadør til Storbritannia 1999–2002 og Danmark 2002–2005. Fra 2006 til 2009 var han medredaktør i Fréttablaðið.
Politisk karrière
Han ble første gang valgt inn på Alltinget i 1983. Samme år ble han valgt til partileder. Fra 1985 til 1987 var han finansminister under statsminister Steingrímur Hermannsson, som han overtok som statsminister etter i 1987. Han ble da Islands yngste statsminister noensinne, 40 år gammel. Han var også industriminister en kort periode i 1987. Som statsminister ledet han en koalisjonsregjering med Framsóknarflokkurinn, og senere også Alþýðuflokkurinn. Han gikk imidlertid av som statsminister i september 1988, på grunn av den økonomiske krisen i landet, da regjeringen ikke greide å enes om en krisepakke.
Funksjonshemmedes Fellesorganisasjon
Funksjonshemmedes Fellesorganisasjon (FFO), stiftet 21. september 1950, er en paraplyorganisasjon for organisasjoner av funksjonshemmede og kronisk syke.
Þorsteinn Pálsson
Politisk karrière
I 1991 mistet han vervet som partileder til Davíð Oddsson, som den gang var partiets nestleder og ordfører i Reykjavík. Da Oddsson dannet sin første regjering samme år, ble imidlertid Pálsson utnevnt til både fiskeri- og landbruksminister og justis- og kirkeminister. Han skjøttet begge verv inntil 1999, da han gikk ut av politikken.
Funksjonshemmedes Fellesorganisasjon
FFO har 87 medlemsorganisasjoner med over 350 000 medlemmer. FFO er organisert i alle landets 11 fylker, samt aktiv i rundt 100 kommuner.
Real Oviedo
Real Oviedo (asturiansk: Real Uviéu)) er en spansk fotballklubb fra Oviedo i Asturias som spiller i Segunda División, det nest høyeste nivået i spansk fotball.
Funksjonshemmedes Fellesorganisasjon
FFOs overordnede mål er samfunnsmessig likestilling og deltakelse for funksjonshemmede ved å fremme felles politisk opptreden slik at de står sterkere i sine ønsker og krav i møte med de som fatter beslutninger.
Real Oviedo
Klubben ble grunnlagt 26. mars 1926 og var det første asturiske laget som spilte i Primera División og er også det asturiske laget som har spilt flest sesonger på det øverste nivået i spansk fotball. Sist de spilte der var sesongen 2001/2002. Hjemmedrakten er blå, med hvite shorts.
Funksjonshemmedes Fellesorganisasjon
Lilly Ann Elvestad er FFOs generalsekretær. Eva Buschmann er FFOs styreleder.
I tillegg til det politiske arbeidet tilrettelegger FFO en rekke møteplasser og arenaer for sine organisasjoner, hvor de kan samtale og samarbeide om felles interesseområder.
Unge funksjonshemmede (tidl. Funksjonshemmedes Fellesorganisasjons Ungdom, FFOU) er et samarbeidsorgan for funksjonshemmedes ungdomsorganisasjoner i Norge. Unge Funksjonshemmede er en selvstendig organisasjon med eget styre.
L’Obs
L’Obs, tidligere Le Nouvel Observateur, er et fransk tidsskrift som utgis ukentlig. Tidsskriftet utgis i Paris i et opplag på noe over 500 000 eksemplarer.
Siden 1964 har tidsskriftet dekket nyheter innen politikk, næringsliv og økonomi. Det gir en bred dekning av politiske, kommersielle og kulturelle emner i Europa, Midtøsten og Afrika. Tidsskriftets sterkeste sider er politikk og litteratur, og det er blitt beskrevet som «de franske intellektuelles menighetsblad».
Tidsskriftets nye charter, som trådte i kraft i juni 2004 (på 40-årsdagen for grunnleggelsen), beskrev tidsskriftets prinsipper:
Historikk
Jean Daniel og Claude Perdriel var grunnleggerne av 1964-versjonen av magasinet.
Toppscorerliste for Tippeligaen 2010
''Oppdatert etter 30. serierunde.''
16 mål
15 mål
14 mål
13 mål
12 mål
9 mål
8 mål
5 mål
4 mål 3 mål 2 mål 1 mål
Selvmål
Sturkö
Sturkö er et tettsted i Karlskrona kommune i Blekinge län i Sverige. I 2010 hadde tettstedet 1 264 innbyggere.
Bent County
Bent County er et fylke i den amerikanske delstaten Colorado. Det ligger i den sørøstlige delen av staten og det grenser mot Kiowa County i nord, Prowers County i øst, Baca County og Las Animas County i sørvest og mot Otero County i vest.
Bent Countys totale areal er 3,991 km² hvorav 70 km² er vann. I 2000 hadde fylket 5,988 innbyggere og administrasjonssenteret ligger i byen Las Animas som også er fylkets største by.
Fylket ble grunnlagt i 1874 av land som ble skilt ut fra Greenwood County og det har fått sitt navn etter Bent's Fort.
Ole Bull-akademiet
Ole Bull Akademiet (etablert 1976 på Voss) er en norsk stiftelse drevet for å formidle kunnskap om norsk folkemusikk og folkedans, til studenter på høgskole og universitets-nivå.
Ideen om et akademi var Ole Bulls (1863), og ble realisert av Sigbjørn Bernhoft Osa, i 1977 med de første kursene i slåtte-spill for studenter ved Norges musikkhøgskole og Bergen Musikkonservatorium. Innføringskurs i norsk folkemusikk og -dans for studenter fra høyere utdanningsinstitusjoner og videregående skoler har siden vært et fast tilbud ved akademiet, og i de to første tiårene av 2000-tallet deltok det i gjennomsnitt mellom 500 og 600 studenter årlig på slike kurs.
Ole Bull-akademiet har fra 1996 hatt et studium for folkemusikkutøvere i samarbeid med Griegakademiet, Universitetet i Bergen, først som et to-årig studium, i 2004 utvidet til et 4-årig bachelor-studium. I 2009 ble akademiet samarbeidspartner i fellesprogrammet Nordic Master in Folk Music (NoFo). Dette er et joint study programme som drives i samarbeid mellom musikkutdanningsinstitusjoner i fire nordiske land: Norge, Sverige, Danmark og Finland. Fra 2020 er folkemusikk også en del av det utøvende masterprogrammet ved Griegakademiet.
I samarbeid med Voss Spelemannslag forvalter akademiet Voss Folkemusikksamling. Videre publiserer de bøker og plater, og forvalter fondet og felesamlingen etter Sigbjørn Bernhoft Osa. . Akademiet arrangerte fra 1992 Strykarfestivalen, som fortsatte som den årlige Osafestivalen. Et felemakerverksted er tilknyttet akademiet, som også eier og driver internatet «Kringsjå».
Ole Bull Akademiet er finansiert av Staten, samt Vestland fylke og Voss herad. Rektor i 2020 er Jo Asgeir Lie som leder en stab på 14 ansatte.
Slaget ved Wakefield
Slaget ved Wakefield, som sto utenfor Wakefield i West Yorkshire den 30. desember 1460, var en av de viktigste trefningene i rosekrigene. Motpartene var Huset Lancasters kongelige hær under dronning Margaret av Anjous kommando, og Huset Yorks hær under tronkreveren Richard Plantagenet.
York hadde tidligere i julen inntatt en defensiv stilling på Sandal Castle ved Wakefield. Han hadde klart å få et løfte om at tronen skulle gå til hertugen ved kong Henrik VIs død. Dronningen mente at henne eneste sønn, den seks år gamle Edward of Westminster, som var prins av Wales, var den rettmessige tronarvingen, og at løftet var blitt fremtvunget med makt. Hun samlet en styrke som var omtrent dobbelt så stor som Yorks og gikk nordover for å konfrontere ham.
Detaljene i slaget er uklare, og mange kjenner det gjennom William Shakespeares dramatiserte versjon. I hans stykke står «mordet» på Yorks andre sønn, Edmund, jarl av Rutland, sentralt, og Edmund fremstilles som et lite barn. Etter at han er blitt drept, håner Margaret hertugen før hun dreper også ham. Det man vet sikkert er at hertugen selv falt under selve slaget, og at Edmund var sytten år gammel og dermed etter datidens målestokk mer enn gammel nok til å kjempe i slaget. Henrettelsen av Edmund etter slaget var dermed en, igjen etter datidens målestokk, legal handling som kunne forventes etter et nederlag. Richard Neville, 5. jarl av Salisbury ble også henrettet.
Yorks nederlag var antagelig et resultat av for stor tro på seg selv og sine menn. Han kunne ha ventet på forsterkninger, men valgte å rykke ut fra slottet og angripe lancastrianerne med en underlegen styrke.
Ottar Brox
Ottar Brox (født 30. august 1932 i Torsken i Troms) er en norsk samfunnsforsker og politiker (SV).
Liv og virke
Brox vokste opp i bygda Medby i tidligere Torsken kommune på Senja hvor foreldrene var lærere. Han er utdannet sivilagronom (1957) og dr.scient. (1970) ved Norges landbrukshøgskole på Ås. Han studerte også sosialantropologi og historie ved universitetene i Oslo og Bergen. Han gjennomførte også feltarbeid i Nord-Norge, Newfoundland og Chile. Han var professor i sosiologi ved Universitetet i Tromsø fra 1972 til 1984. Han var forskningsveileder ved Norsk institutt for by- og regionforskning fra 1984.
Brox var stortingsrepresentant (SV) for Troms i perioden 1973–1977. Han har skrevet en rekke populærfaglige bøker og artikler. Brox' mest innflytelsesrike bok er Hva skjer i Nord-Norge? fra 1966. Boka ble i 2008 kåret til en av etterkrigstidens viktigste norske sakprosautgivelse. Temaet i denne boka ble i 1984 videreført i boka Nord-Norge: Fra allmenning til koloni. Filmen «Ottar Brox - Kampen for kysten» ble produsert i 2023.
Ottar Brox er medlem av Det Norske Videnskaps-Akademi og er æresdoktor ved universitetene i St. John´s (Canada), Aberdeen og Tromsø.
Han ble tildelt Skjervheim-prisen i 2017 for «å gå djupt inn i sitt fagfelt, også har gått inn den offentlege debatten med stor kraft, og har peika på korleis fagkunnskap - og mangel på fagkunnskap - påverkar politikk.»
Dødsriket
Dødsriket er et tilholdssted for de døde. Tanken om et dødsrike finnes i de fleste religioner, blant annet i babylonsk (Arullu), gresk (Hades) og afrikanske religioner. Ofte tenkes dødsriket som et homogent, stille og mørkt sted, og døden som en søvn (i motsetning til himmelen og Paradis). Også i flere østlige religioner med reinkarnasjonslære finnes idéen om dødsriket, men ikke som et permanent tilholdssted.
Gresk mytologi
I senere utvidelser blir en sønn av Zevs, Rhadamanthus, en skyggedommer som dømmer de døde, sammen med sine to brødre, Minos og Aiakos. Radamantus dømte sjelene til folket i øst, Aiakos dømte hellenerne og Minos hadde den avgjørende stemmen, forteller en senere versjon av myten.
Jødedommen og kristendommen
Betegnelsen for Dødsriket i Den hebraiske bibelen/Det gamle testamentet er She'ol (hebraisk: ), oversatt som «grav» eller «de dødes bolig». I kristendommen er det en forestilling om at de døde eksisterer i en passiv ikke-eksistens, adskilt fra Gud og mennesker. Denne forestillingen har store likheter med greske forestillinger om Hades. I kristen tro spiller Kristi nedstigning til dødsriket en viktig rolle, til tross for dette er sparsomt nevnt i Det nye testamente.
Nordisk mytologi
I norrøn mytologi beskriver stedene Nivlheim og Helheim (eller Hel) den norrøne forestillingen om underverden og dødsriket. Nivlheim ligger langt mot nord og hvor kun frost og tåke finnes. Her råder gudinnen Hel («den skjulte») og hennes rike er omgitt av en elv som en gyllen bro som blir voktet av helhunden Garm. Helheim er ikke et sted for straff, men et sted for de som dør av sykdom eller høy alder («sotteseng»). Geografisk sett ligger Helheim på nordsiden og motsatt side av Muspelheim, hvor det er kun lys, ild og glødende hete. Mellom de to verdener ligger Ginnungagap, «det vidåpne gap».
Tonga under Sommer-OL 2000
Tonga under Sommer-OL 2000. Tre sportsutøvere (to menn og en kvinne) fra Tonga deltok i to sporter (friidrett og vektløfting) under Sommer-OL 2000 i Sydney. Det var femte gang Tonga deltok i et sommer-OL. De vant ingen medaljer.
Hoffdame
Hoffdame er en kvinne er ansatt ved et kongelig hoff (med høyere rang enn hoff-frøken) som selskapsdame personlig assistent for en dronning, prinsesse eller annen adelsdame. Tradisjonelt var en hoffdame en adelsdame av lavere rang enn den hun bistod. Hoffdamer regnes ikke som tjenere.
Historie
Utviklingen av embetet for hoffdame i Europa er knyttet til utviklingen av det kongelig hoff. Under det karolingiske riket på 800-tallet beskrev juristen og teologen Hinkmar av Reims kongehuset til Karl den skallede i De Ordine Palatii fra 882, hvor han uttalte at hoffmenn tok ordre fra dronningen så vel som fra kongen. Merovingerdronninger formodet å ha hatt sine personlige tjenere, og på 800-tallet bekreftes det at karolingiske dronninger hadde et følge av vakter fra adelen som et tegn på deres verdighet og høye rang, og noen embetsmenn oppgis å ha tilhørt dronningen framfor kongen.
På slutten av 1100-tallet er det bekreftet at dronningene av Frankrike har hatt sin egen husholdning, og adelskvinner nevnes som hoffdamer. I løpet av middelalderen var imidlertid husstanden til en europeisk dronningen vanligvis liten i antall, særlig sammenlignet med de koner til adelsmenn som fulgte ektemennene deres til hoffet. I 1286 hadde dronningen i Frankrike bare fem hoffdamer i sin tjeneste, og det var først i 1316 at hennes husholdning ble klart skilt fra de kongelige barnas husholdning. På 1300-tallet er det kjent at Margaret av Frankrike, dronning av England. hadde syv hoffdamer: tre gifte, som ble kalt Domina, og fire ugifte maids of honour («ærespiker»), men ingen førstedame blant hoffdamene er nevnt, og fram til 1400-tallet var flertallet av embetsinnehaverne i dronningens husholdning fortsatt menn.
Kvinnenes rolle i Europa endret seg dramatisk i løpet av renessansens tidsalder da et nytt seremonielt hoffliv hvor kvinner spilte en betydelig rolle, utviklet seg som en maktrepresentasjon ved hoffene i Italia. Det spredte seg til Burgund, og fra Burgund spredte det seg til Frankrike, og derfra til resten av hoffene i Europa. Hoffet til hertugdømmet Burgund var det mest forseggjorte i Europa på 1400-tallet og ble et eksempel for Frankrike da det franske kongehoffet utvidet seg på slutten av 1400-tallet og innførte nye embeter for både menn og kvinner for å kunne svare på nytt renessanseideal.
Fra en liten krets av gifte Femmes og ugifte Filles, med en relativt ydmyk plass i bakgrunnen gjennom middelalderen, ble antallet franske hoffdamer raskt utvidet, delt inn i et avansert hierarki med flere kontorer og gitt en viktig og offentlig rolle å spille i det nye seremonielle hofflivet i Frankrike på begynnelsen av 1500-tallet. Dette eksemplet ble fulgt av andre hoff i Europa, da hoffene ble utvidet og ble mer seremonielle i løpet av 1500-tallet, og kvinners embeter, antall og synlighet utvidet seg i tidlig moderne tid.
Ved slutten av 1800-tallet og begynnelsen av 1900-tallet begynte imidlertid de fleste europeiske hoff å redusere antallet ansatte, ofte på grunn av nye økonomiske og politiske omstendigheter som minsket hoffenes representasjon.
Betegnelsen er like mellom de skandinaviske språkene, hovdam på svensk og hofdame på dansk. På fransk er betegnelsen Dame de compagnie, noe som tilsvarer selskapsdame, men på engelsk er betegnelsen foruten court lady også lady-in-waiting. Waiting her har betydning å være tilstede i forståelsen av å betjene.
Norge
Ved Det kongelige hoff i Norge ble tittelen «hoffdame» fjernet i 2001, men stillingene har forblitt værende. Isteden omtales protokollsekretærer og saksbehandlere ved kabinettssekretariatet.
Finansdepartement
Et finansdepartement eller finansministerium ansvar for økonomiske anliggender i et land.
Finansdepartementer:
Finansministerier:
Hellmut Krug
Hellmut Heinz Krug (født 19. mai 1956 i Gelsenkirchen) var en tysk fotballdommer. Krug dømte fotball-VM 1994 og fotball-EM 1996. I 1998 dømte han Mesterliga-finalen mellom Real Madrid og Juventus.
Den norske leserprisen
Den norske leserprisen er en litteraturpris som utdeles årlig etter avstemning blant medlemmene av Bokklubben Nye Bøker. Prisen går til forfatteren av den bokklubbutgivelsen «som har gjort mest inntrykk på medlemmene i foregående år», og ble første gang utdelt i 2001.
Leserprisen består av 50 000 kroner og en skulptur av Kjell Erik Killi Olsen. Prisvinneren blir bedt om å utpeke «en lovende norsk forfatter», som får en ytterligere pris på 50 000 kroner.
Storhertugdømmet Hessen
Storhertugdømmet Hessen (Großherzogtum Hessen, også Hessen-Darmstadt) var en stat som eksisterte i Tyskland frem til 1919.
Historie
I 1622 ble Hessen-Homburg skilt ut fra Hessen-Darmstadt.
Med riksdeputasjonshovedbeslutningen av 1803 kunne Hessen-Darmstadt underlegge seg enkelte områder, og ble i forbindelse med grunnleggelsen av Rhinforbundet opphøyet til storhertugdømme. I 1815/16 kom ytterligere områder til, bl.a. Worms, Alzey, Bingen og Mainz, som ble betegnet som Rhinhessen. 1815 sluttet storhertugdømmet Hessen-Darmstadt seg til det tyske forbund, og 1871 ble Hessen-Darmstadt en forbundsstat i Tyskland.
Under marsrevolusjonen 1848 ble den kjente liberaleren Heinrich von Gagern kortvarig statsminister i storhertugdømmet. Han representerte de rhinhessiske områdene i Frankfurtparlamentet, som han tidvis var president for.
Etter første verdenskrig måtte storhertugen abdisere, og Hessen-Darmstadt ble til Folkestaten Hessen.
Storhertuger
1937 døde ved en flyulykke nær Oostende storhertuginne Eleonore, arvestorhertug Georg Donatus, arvestorhertuginne Caecilie og deres barn Ludwig og Alexander.
Forvaltningsinndeling
Storhertugdømmet bestod av tre provinser:
Tonga under Sommer-OL 2004
Tonga under Sommer-OL 2004. Fem sportsutøvere (fire menn og en kvinne) fra Tonga deltok i fire sporter (bueskyting, boksing, friidrett og judo) under Sommer-OL 2004 i Athen. Det var sjette gang Tonga deltok i et sommer-OL. De vant ingen medaljer.
Enna (provins)
Provinsen Enna (italiensk: Provincia di Enna; siciliansk: Pruvincia di Enna) var en provins i regionen Sicilia i Italia. Enna var provinsens hovedstad. Provinsen hadde et areal på 2,562 km² og 177,200 innbyggere ved folketellingen i 2001. Det var 20 kommuner.
Provinsen ble i 2015 erstattet av Enna frie kommunale konsortium, som dekker samme området som provinsen gjorde.
Geografi
Provinsen Enna var den eneste provins på Sicilia som ikke grenset mot havet. Provinsen grenset:
Provinshovedstaden Enna (29,072 innbyggere) og Piazza Armerina (21,040 innbyggere) var de to største kommunene. Like utenfor Piazza Armerina ligger villa del Casale med romerske mosaikker som står på listen over verdensarven.
Spjutsbygd
Spjutsbygd er et tettsted i Karlskrona kommune i Blekinge län i Sverige. I 2010 hadde tettstedet 383 innbyggere. Spjutsbygd ligger cirka 15 kilometer nord for Karlskrona.
Kvænangsbotn kraftverk
Kvænangsbotn kraftverk er et vannkraftverk i Kvænangen kommune i Troms og Finnmark fylke.
I 1999 fikk selskapet konsesjon til å overføre vann fra elvene Boullanjåkka, Slædoijåkka og Ålmaijåkka. Kraftverket er eid av Kvænangen Kraftverk AS som Troms Kraft eier 48,2% av.
Chris Bangle
Christopher Edward Bangle (født 14. oktober 1956 i Ravenna, Ohio) er en amerikansk industridesigner, mest kjent som bildesigner for tyske BMW.
Etter oppveksten i Wisconsin og studier i industridesign ved Art Center College of Design i Pasadena, California, jobbet han hos tyske Opel 1981–85 med interiøret i konseptbilen Junior. I 1985 ble han ansatt hos Fiat for å jobbe med andre generasjon Fiat Panda (som ble lansert i 2003). Han ble sjefsdesigner og stod bak designet på Fiat Coupé fra starten i 1990 (lansert i 1993).
For BMW 1992–2009 endret han bilmerkets designprofil, mye sammen med hollenderen Adrian van Hooydonk (født 1964), som etterfulgte ham som sjef i 2009. Siden 2012 har Bangle vært tilknyttet Samsung samt etablert eget designbyrå i Clavesana i Provinsen Cuneo sør for Torino i Italia.
Corazón
Corazón er et norsk band fra Halden, som tidligere het El Corazón. Bandet ble startet i 2001 og har gitt ut to album. Musikken har blitt karakterisert som countrypop. Bandet har hatt radiohiter med «Karma» og «By Your Side».
Hårberget
Hårberget (nordsamisk: Hoalbmavárri) er en jevnt avrundet fjellkolle på 399 moh. ved Sandtorg i Harstad kommune i Troms og Finnmark. Størstedelen av topplatået og fjellet ligger i Harstad kommune, mens vestre del av Hårberget ligger i Tjeldsund kommune i Nordland fylke.
Det samiske navnet betyr «Holmfjellet», men det norske navnet kommer trolig av Horgberget. Horg (bergknoll, bergtorp) kommer av det gammelnorske ordet horgr, og har dermed trolig også gitt navnet til bygda Hårvik på Hårbergets vestside.
Provinsen Messina
Provinsen Messina (italiensk: Provincia di Messina; siciliansk: Pruvincia di Missina) var en provins i den selvstyrte regionen Sicilia i Italia. Messina var provinsens hovedstad.
Den hadde et areal på 3266 km², noe som utgjorde 12,6 % av øyas totale areal, og en befolkning på mer enn 654,601 innbyggere (2008). Det var 108 kommuner i provinsen.
Krasnodar kraftverk
Byggingen av kraftverket begynte omkring 1950, og første byggetrinn stod ferdig i 1954. Kraftverket har senere blitt utvidet og fornyet ved en rekke anledninger.
Provinsen Messina
Provinsen Messina ble 1. januar 2017 erstattet av Storbyområdet Messina.
Geografi
Provinsen Messina befinner seg der Sicilia er nærmest fastlandet, og grenset:
Slaget ved Hexham
Slaget ved Hexham, som ble utkjempet 15. mai 1464 nær Hexham i Northumberland, England, var den siste betydelige lancastrianske motstanden i Edvard IV av Englands tidlige regjeringsår.
Jean-Claude Juncker
Jean-Claude Juncker (født 9. desember 1954 i Redingen i Luxembourg) er en luxembourgsk politiker fra Kristelig sosialt folkeparti (CSV/PCS). Han var president i Europakommisjonen fra 1. november 2014 til 30. november 2019. I perioden 1995–2013 var han Luxembourgs statsminister.
Slaget ved Hexham
John Neville, senere marki av Montagu, ledet en beskjeden styrke på 3000–4000 mann mot lancastrianerne. De fleste av opprørslederne, inkludert Henry Beaufort, 3. hertug av Somerset, ble fanget og henrettet. Henrik VI, som tre ganger tidligere var blitt tatt til fange i slag, ble holdt på trygg avstand og flyktet nordover etter nederlaget.
Jean-Claude Juncker
Bakgrunn
Størstedelen av sin barndom og ungdomstid tilbragte Juncker i Belvaux, en by vest i Luxembourg. Belvaux er sentrum for landets kull- og stålindustri, og har tradisjonelt vært dominert politisk av sosialister og kommunister. Levekårene i området, som også hadde mange innvandrere fra Portugal og Italia, preget Juncker. Junckers far var selv stålarbeider og ble tidlig aktiv funksjonær i den kristelig-sosiale fagforeningsbevegelsen Confédération syndicale chrétienne luxembourgeoise. Etter nazistenes okkupasjon av Luxembourg i 1940, ble faren tvangsrekruttert av Wehrmacht og deltok på tysk side i andre verdenskrig.
Slaget ved Hexham
Opprørerne sto igjen med bare noen få slott og festninger og nesten uten ledere. De siste styrkepunktene falt senere samme år, og Edvard IV ble ikke seriøst utfordret før i 1469, da jarlen av Warwick skiftet side.
Jean-Claude Juncker
Bakgrunn
Juncker studerte i Clairefontaine i Belgia før han returnerte til Luxembourg for å ta studenteksamen ved Lycée Michel Rodange i 1974. På dette tidspunkt ble han medlem av Kristelig sosialt folkeparti (CSV) og aktiv i partiets studentforbund. Juncker fortstatte med å studere jus fra 1975 til 1979 ved universitetet i Strasbourg.
Karriere
Han arbeidet deretter som advokat. Han ble statssekretær for arbeid og sosial sikkerhet i 1982 og ble innvalgt i Luxembourgs parlament i 1984. I 1989 ble han finans- og arbeidsminister, og deltok i utformingen av Maastricht-traktaten i 1991. Han ble statsminister i 1995. Høsten 1997 ledet Juncker Det europeiske råd for Luxembourg. Han ble æresdoktor ved Westfälische Wilhelms-Universität i 2001 og siden æresborger av Trier i 2003.
Juncker var blant kandidatene til å etterfølge Romano Prodi som president for Europakommisjonen. 10. september 2004 ble han president for gruppen av finansministre fra eurolandene.
Juncker trakk seg som statsminister 11. juli 2013 etter en skandale som involverte landets etterretningstjeneste. Han håpet imidlertid at hans parti ville bli gjenvalgt om det blir holdt nyvalg i oktober.
15. juli 2014 ble Juncker valgt som president i Europakommisjonen, i Junckers periode kalt Juncker-kommisjonen. Han etterfulgte José Manuel Durão Barroso og tiltrådte 1. november 2014.
Annet
Han ble tildelt Karlsprisen for 2006. Juncker ble i 1996 hedret med storkors av Den Kongelige Norske Fortjenstorden.
New Forest-ponni
New Forest-ponnien kommer fra New Forest i Sør-England. Denne rasen av ponnier er sterke og robuste. Den brukes til ridning av små ryttere (ikke voksne over 90 kg). New Forest-ponnien er rundt 135–150 cm høy og den kan ha alle grunnfarger.
Drottningskär
Drottningskär er et lite sted i Karlskrona kommune i Blekinge län i Sverige. Det hadde tidligere status som tettsted, og i 2005 var det 328 innbyggere. I 2010 mistet Drottningskär statusen som tettsted fordi andelen av fritidsboliger var for høy.
Tettstedet ligger på den lille øya Aspö, i tilknytning til den gamle befestningen Drottningskär kastell.
Fridlevstad
Fridlevstad er et tettsted i Karlskrona kommune i Blekinge län i Sverige, omtrent 5 kilometer vest for Rödeby. I 2010 hadde tettstedet 713 innbyggere.
Alpina
Alpina Burkard Bovensiepen GmbH (bedre kjent som Alpina) er et tysk bilmerke som ble grunnlagt den 1. januar 1965. Firmaet er en tredjeparts tuningfirma med hovedkontor i Buchloe, i Ostallgäudistriktet i Bayern, Tyskland. Alpina spesialiserer seg på tuning av BMWs modeller. Alpinas grunnlegger er Burkard Bovensiepen, født i 1936, og han er fortsatt selskapets administrerende direktør. BMW-modellene som er tunet av Alpina beholder full BMW garanti.
Moses Kipsiro
Moses Ndiema Kipsiro (født 2. september 1986) er en ugandisk friidrettsutøver (langdistanse) og terrengløper. Han har VM-medalje både i friidrett og terrengløp, og ble afrikamester på 10.000 meter i 2006.
Karriere
Kipsiro konkurrerer hovedsakelig på 5000 meter. Hans første mestersskap var VM 2005 i Helsingfors der han ikke gikk videre fra kvalifiseringen. Han ble nummer sju i Samveldelekene 2006. Kipsiros første pallplassering kom ved det afrikanske mesterskapet i 2006, der han vant 10 000 meter og tok bronse på 5000 meter. I VM 2007 i Osaka stilte Kipsiro opp på 5000 meter og ble nummer tre.
Han deltok også under OL 2008 i Beijing. Der kom han på fjerdeplass på 5000 meter.
I 2011 tok han sitt fjerde ugandiske mesterskap i terrengløp. Han deltok også ved VM i terrengløp 2011 i Punta Umbría i Spania, der han kom på 11.-plass individuelt, men fikk bronse i lagkonkurransen sammen Stephen Kiprotich, Geofrey Kusuro og Dickson Huru. 2011-sesongen ble ødelagt da han fikk malaria og tyfus, og gikk glipp av VM i friidrett 2011. Da han var tilbake forsvarte han gullet sitt ved de Panafrikanske leker, foran Yenew Alamirew.
2012 startet med terrengløpet Cross Internacional de Itálica, der han kom på tredjeplass. Ved VM i friidrett innendørs 2012 i mars kom han på syvendeplass på 3.000 meter.
The Economist
The Economist er et ukentlig nyhetsmagasin som utgis av The Economist Newspaper Limited. Journalistikken dekker politikk, økonomi, vitenskap, teknologi, og kultur, med klar hovedvekt på politikk, økonomi og finans. Journalistikken til The Economist dekker hele verden, men Storbritannia, USA, og Kina vies særlig plass.
Bladet omtaler seg selv som en avis (newspaper), da journalistikken nesten utelukkende omhandler nyhetsdekning. Ukentlig utgivelse, A4-formatet og papirkvaliteten gjør det derimot lett å betrakte Economist som et tidsskrift. Dette også fordi journalistikken er svært databasert, og vektlegger dypere analyser fremfor kontinuerlig nyhetsekning. The Economist driver et eget forsknings- og analysebyrå med store samfunnsvitenskapelige databaser under The Economist Intelligence Unit, som utbarbeider datamaterialet for magasinets artikler.
The Economist ble grunnlagt av den skotske økonomen og politikeren James Wilson i september 1843. Magasinet har i dag en sirkulasjon på ca. 1.5 millioner ukentlige kopier. Nåværende redaktor er den britiske økomen og journalisten Zanny Minton Beddoes. Magasinet trykkes hver torsdag, og publiseres i Norge på lørdager.
The Economist har kontorer i Bangkok, Peking, Berlin, Brussel, Kairo, Delhi, Edinburgh, Frankfurt am Main, Hongkong, Johannesburg, London, Los Angeles, Mexico by, Moskva, New York City, Paris, Riga, San Francisco, São Paulo, Tokyo og Washington, DC.
Redaksjonelt standpunkt
The Economist har et uttalt liberalt, sentrumsnært politisk grunnsyn. The Economist har vært tidlig ute med å støtte blant annet homofilt ekteskap, legalisering av prostitusjon, aktiv dødshjelp, legalisering av marihuana, og strengere våpenlover i USA. Magasinet er uttalt tilhenger av markedsliberalisme, frihandel og internasjonalt samarbeid. Magasinet har strenge krav for faktasjekking, journalistisk nøytralitet, og korrektur. Ingen av artiklene i magasinet underskrives av individuelle journalister; snarere utgis alle artikler av The Economist som sådan, slik at magasinet «skal tale med en kollektiv stemme», snarere enn fostre individuelle stjernejournalister. Journalister i magasinet samarbeider ofte om artikler og rapporter, noe som ifølge redaksjonen sikrer artiklenes nøytralitet og objektivitet.
Einar Tveito
Einar Tveito (født 14. april 1890 i Lårdal, død januar 1958) var en norsk skuespiller.
The Economist
Redaksjonelt standpunkt
The Economist går sjelden ut med klare politiske standpunkt som favoriserer gitte politiske partier og kandidater («We do not poke our nose in other people's politics»), men uttalte støtte for John Kerry som presidentkandidat i 2004, og Joe Biden i 2020. Magasinet uttalte også støtte for Irak-invasjonen i 2003, noe det i etterkant har beklaget. Det omtalte senere Irak-invasjonen som «en katastrofe».
Einar Tveito
Tveito filmdebuterte i 1920 i Fante-Anne og medvirket i 13 filmer til 1944.
The Economist
Redaksjonelt standpunkt
Politisk hevder The Economist å tilhøre «det radikale sentrum», med selverklært mål om å fremme objektiv, faktasjekket journalistikk uten politisk tendens.
Magasinet er blitt omtalt som et «elitemedium», da artiklene er skrevet på utpreget britisk engelsk med mye bruk av avanserte termer og ordspill, tekstene inkluderer store mengder data og statistikk, og abonnementsprisene er høye.
Epiglottitt
Epiglottitt (epiglotitt) eller supraglottisk laryngitt, er en betennelse i strupelokket (epiglottis). Infeksjonen gir hevelse i strupelokket og området rundt, og på grunn av dette kan epiglottitt raskt bli en medisinsk nødsituasjon, og man må oppsøke lege straks ved mistanke om dette.
Årsak/sykdomsutvikling (Etiologi/Patogenese)
Epiglottitt ses primært hos små barn i forlengelsen av en virusinfeksjon. Tilstanden er hovedsakelig forårsaket av gram-negative stavbakterier (Hemophilus influenzae). Hos voksne kan også andre bakterier gi epiglottitt, f.eks. streptokokker, pneumokokker og stafylokokker. Den bakterielle infeksjonen medfører ødem ev. komplisert med pusshule (abscess) i epiglottis. Hemophilusvaksinering av norske barn, har drastisk redusert forekomsten av epiglottitt.
Symptomer
Rask progredierende halssmerter og stridor (problemer med å puste inn) utviklet i løpet av 2-6 timer. Pasienten sitter stille framoverbøyd for å få luft. Svelgefunksjonen er sterkt innskrenket og øker dermed faren for blokkerende slimpropp i pusterøret og dermed akutt respirasjonsstans og død. Pasienten er svært medtatt med høy feber (39-40 grader), har økt spyttproduksjon som ikke svelges, og grøtete stemme. Tilstanden påvirker gjerne pasientens psyke i form av uttalt angst. Epiglottitt medfører lite eller ingen hoste.
Diagnostikk
Speilundersøkelse avslører et rødt og hovent strupelokk. Det er viktig å begrense speilundersøkelse til et minimum, da dette kan utløse larynxspasme og dermed ytterligere åndenød. De viktigste andre diagnosene som legen vil vurdere er tonsillitt og falsk krupp samt fremmedlegeme i luftveiene.
Behandling
Epiglottitt er en svært alvorlig infeksjon og krever profesjonell behandling og sykehusinnleggelse umiddelbart. Det er viktig at en lege følger med pasienten til sykehuset, da det kan bli aktuelt med akutt intubasjon (pusterør i pusterøret), eller i verste fall åpning av luftrøret, tracheostomi, ved forverring av pusten. Behandlingen på sykehuset består av antibiotika og kortikosteroider (betennelsesdempende). Dersom reisetiden til sykehuset er lang, skal medikamentell behandling påbegynnes umiddelbart. Prognosen er god med adekvat behandling.
Birger Jørstad
Birger Jørstad (født 8. april 1907, død 13. desember 1991) var en visedikter, politibetjent og kinosjef. Han bodde for det meste i Steinkjer. Da han var liten, var han en utmerket fotballspiller for Steinkjer.
Noen av de mest kjente visene hans er:
Layup
En layup er et basketballuttrykk som er brukt når en spiller hopper fra under, eller nær avstand, fra kurven og dytter ballen mot kurven med en hånd. Ofte løfter spilleren benet nærmest kurven da denne personen tar en layup. Det at spilleren dytter ballen med en hånd, skiller skuddet fra et hoppskudd. En layup er kjent som det mest vanlige skuddet i basketball.
En layup er sett på som en relativt lett og sikker scoring. Problemet med å få til en layup, er det å komme seg nære kurven, og det å unngå blokkeringer. En spiller som er høy nok eller som har god nok spenst til å komme seg en håndstørrelse over ringen kan velge om han vil prøve en mer atletisk variant, kalt slam dunk. Ettersom spillet har forandret seg over årene, har også layupen. En layup kategoriseres enten som en underhåndslayup eller en overhåndslayup. Ved en underhåndslayup brukes håndleddet og fingrene til å legge ballen direkte mot kurven eller ved at ballen støtes mot tavlen bak kurven. Denne type layup er i USA mer kjent som en fingerrull, og er klart vanskeligere å utføre enn en overhåndslayup. To spillere som benytter seg svært mye av denne typen layup er Mike Bibby og Allen Iverson.
En fingerrull har flere varianter, inkludert «rundt jorden», som involverer at ballen går rundt spilleren en gang før layupen. En annen variant av en fingerrull er at en spiller later som han skal skyte, men venter med skuddet til han er ferdig med layupen, også kalt en «fake». Et klassisk eksempel på flere varianter av en fingerrull er Jason Williams mens han spilte for Sacramento Kings. Under denne manøveren tar Williams ballen bak ryggen med hans høyre hånd, i et forsøk på å ta en lurepasning bak ryggen, før han tar ballen tilbake foran seg før han har sluppet pasningen for å avslutte layupen. Bob Cousy ble også svært kjent for denne varianten av en layup.
Den andre varianten av en layup er overhåndslayupen, som er nesten helt likt et vanlig hoppskudd, men fra betydelig nærmere avstand. En overhåndslayup involverer nesten alltid at ballen støtes mot tavlen bak kurven. Spillere som er spesielt kjent for denne typen layuper er Scottie Pippen og Karl Malone.
Småvatna kraftverk
Småvatna kraftverk er et vannkraftverk i Kvænangen kommune i Troms og Finnmark fylke.
Kraftverket utnytter fallet på 221 meter mellom innsjøene Lassavjavre og Corrojávrrit. Lassavjavre reguleres mellom 543 og 519 moh. Corrojávrrit er magasin for Kvænangsbotn kraftverk.